wannaphong/clean_thaiwikipedia huggingface dataset:
# คุ้มเจ้าหนานไชยวงศ์
คุ้มเจ้าหนานไชยวงศ์  หรือ บ้านเจ้าหนานไชยวงศ์  ตั้งอยู่เลขที่ 6 ถนนพระร่วง ตำบลในเวียง อำเภอเมือง จังหวัดแพร่ เป็นคุ้มของเจ้าหนานไชยวงศ์ หรือ เจ้าหนานตึ หัวเมืองแก้ว และเจ้าสุธรรมมา มหายศปัญญา ธิดาในเจ้าบุรีรัตน์ (น้อยหนู มหายศปัญญา เจ้าบุรีรัตน์องค์สุดท้ายแห่งนครแพร่

ประวัติ
บ้านเจ้าหนานไชยวงศ์ สร้างประมาณปี พ.ศ. 2450 โดยเจ้าบุรีรัตน์ (น้อยหนู มหายศปัญญา) เจ้าบุรีรัตน์นครแพร่ เพื่อเป็นเรือนหอให้ธิดาคือ เจ้าสุธรรมมา มหายศปัญญา และเจ้าหนานตึ หัวเมืองแก้ว บุตรเขย ที่มีอาชีพทำป่าไม้เช่นเดียวกับเจ้าบุรีรัตน์10 สุดยอดสถาปัตยกรรมอาคารเก่าแก่ในเมืองแพร่ .เที่ยวสบายๆ เก๋ไก๋ บ้านหลังนี้ก่อสร้างขึ้นโดยสถาปัตยกรรมแบบขนมปังขิงสร้างจากไม้สักทองทั้งหลังทาด้วยสีครีมน้ำตาลหรือสีไข่ไก่ขลิบแดง ด้านในไม่ทาสีเพื่อให้เห็นเนื้อไม้ หลังคาเป็นทรงมนิลา มุงด้วยไม้แป้นเกล็ดมีการประดับ ประดาลวดลายฉลุ สันนิษฐานว่าเป็นช่างชุดเดียวกับคุ้มวงศ์บุรี ที่พิเศษคือบ้านหลังนี้มีห้องน้ำในตัวเรือนอยู่ตั้งแต่เดิม

ปัจจุบันบ้านเจ้าหนานไชยวงศ์ยังมีทายาทอาศัยอยู่ และมีแผนจะสร้างเป็นพิพิธภัณฑ์การเรียนรู้

สถาปัตยกรรม
บ้านเจ้าหนานไชยวงศ์ เป็นสถาปัตยกรรมแบบขนมปังขิงสร้างจากไม้สักทองทั้งหลังทาด้วยสีครีมน้ำตาล หลังคาเป็นทรงมนิลา มุงด้วยไม้แป้นเกล็ดมีการประดับ ประดาลวดลายฉลุบ้านเจ้าหนานไชยวงศ์ .ท่องเที่ยวจังหวัดแพร่
# ปลาช่อนทรายแก้ว
ปลาช่อนทรายแก้ว หรือ ปลาทราย หรือ ปลาเห็ดโคน  ปลาทะเลขนาดเล็กชนิดหนึ่ง จำพวกปลาเห็ดโคนหรือปลาซ่อนทราย และเป็นชนิดต้นแบบของปลาเห็ดโคนทั้งหมดด้วย โดยเก็บตัวอย่างต้นแบบทางวิทยาศาสตร์ได้จากทะเลแดง ของเยเมน Forsskål, P. S.; 1775: Descriptiones animalium avium, amphibiorum, piscium, insectorum, vermium; quae in itinere orientali observavit ... Post mortem auctoris edidit Carsten Niebuhr. Hauniae. 1-20 + 1-164, map.

เป็นปลาซึ่งมีลำตัวยาวเรียว ด้านข้างแบน หัวยาวเรียวจะงอยปากยาวแหลมใช้ในการขุดคุ้ยหาอาหาร ปากเล็กอยู่ปลายสุดและสามารถยืดหดได้ ครีบหลังมีฐานยาวและแยกเป็นสองอัน ครีบก้นมีขนาดใกล้เคียงกับครีบหลังอันที่สอง ครีบอกอยู่ใต้ครีบหู ครีบหางตัดตรง เกล็ดเล็กและหยาบสีลำตัวเป็นสีเนื้อหรือสีน้ำตาลอ่อน ขอบครีบหางทั้งบนและล่างมีแถบสีดำ มีความยาวประมาณ 10–30 เซนติเมตร เป็นปลาที่ว่ายน้ำได้ว่องไว

อาศัยอยู่เป็นฝูงตามหน้าดินตามชายฝั่งทะเล  ที่ซึ่งเป็นพื้นทรายหรือโคลนเลน โดยจะฝังตัวอยู่ในนั้นเหลือนัยน์ตาโผล่ขึ้นมาคอยจ้องจับสัตว์น้ำขนาดเล็กเป็นอาหาร เช่น กุ้งขนาดเล็ก, โพลีคีทา หรือโคพีพอด รวมถึงครัสเตเชียนชนิดต่าง ๆ  พบทั่วไปในมหาสมุทรอินเดียและแปซิฟิก ตั้งแต่ชายฝั่งแอฟริกาตะวันออกจนถึงทะเลแดงหรืออ่าวเปอร์เซีย, เขตทะเลของปากีสถานและอินเดีย, อินโดนีเซียและฟิลิปปินส์จนถึงออสเตรเลีย ในเขตน่านน้ำของไทยพบได้ทั้งฝั่งอ่าวไทยและทะเลอันดามัน

ปลาช่อนทรายแก้ว เป็นปลาที่นิยมรับมารับประทานเป็นอาหาร สามารถปรุงได้หลากหลายทั้งทอดกระเทียม, ต้มยำ หรือแกงป่า รวมถึงแปรรูปเป็นอุตสาหกรรมเพื่อการส่งออก ในปัจจุบันกรมประมงสามารถเพาะเลี้ยงขยายพันธุ์ในที่เลี้ยงได้เป็นผลสำเร็จ
# เอไลจาห์ คลาร์ก (นักมวยไทย)
เอไลจาห์ คลาร์ก  เป็นนักมวยไทยระดับอาชีพ ที่อาศัยอยู่ในสหรัฐอเมริกา

 สถิติการชกมวยไทยในระดับอาชีพ 
+ชนะ 4 ครั้ง, แพ้ 1 ครั้งผลคู่ชกวิธีชนะวันที่สถานที่หมายเหตุแพ้เบร็ท ฮลาวาเช็คการตัดสินอย่างเป็นเอกฉันท์22 สิงหาคม ค.ศ. 2015นครนิวยอร์กศึกมวยไทยสภามวยโลก รุ่นซูเปอร์มิดเดิลเวทชนะอาเลกซ์ เบร์รีโอสชนะน็อกโดยเทคนิค27 กุมภาพันธ์ ค.ศ. 2015นครนิวยอร์กชนะจอร์กวี สแมกวินการตัดสินอย่างเป็นเอกฉันท์19 กันยายน ค.ศ. 2014นครนิวยอร์กศึกฟรายเดย์ไนต์ไฟต์ชนะไมเคิล สตีเวนส์การตัดสินอย่างไม่เป็นเอกฉันท์16 สิงหาคม ค.ศ. 2013นครนิวยอร์กชนะจิล ปิงเอร์โรน็อกเอาต์12 เมษายน ค.ศ. 2013นครนิวยอร์กศึกมวยไทยใน "กติกาเต็มรูปแบบ" ครั้งแรกในนิวยอร์ก
# เทาลันต์ จากา
เทาลันต์ รากิป จากา (เกิดเมื่อวันที่ 28 มีนาคม ค.ศ. 1991) เป็นนักฟุตบอลอาชีพชาวแอลเบเนีย ปัจจุบันเล่นในตำแหน่งกองหลังให้กับบาเซิล และทีมชาติแอลเบเนีย

เทาลันต์เป็นพี่ชายแท้ ๆ ของกรานิต จากา ซึ่งเล่นให้กับอาร์เซนอล และสวิตเซอร์แลนด์ ครอบครัวของทั้งคู่อพยพจากคอซอวอมาสู่สวิตเซอร์แลนด์  ตั้งแต่ทั้งคู่ยังไม่มีลูก

ในฟุตบอลชิงแชมป์แห่งชาติยุโรป 2016 ในรอบแรก นัดแรกที่สวิตเซอร์แลนด์พบกับแอลเบเนีย เทาลันต์ จากา ต้องพบกับกรานิต จากา ซึ่งเป็นน้องชายของตนด้วย นับเป็นครั้งแรกในประวัติศาสตร์การแข่งขันของฟุตบอลชิงแชมป์แห่งชาติยุโรป ที่พี่น้องต้องพบกันโดยที่อยู่กันคนละทีม ในนาทีที่ 62 เทาลันต์ จากา ถูกเปลี่ยนตัวออก เจ้าตัวแสดงความไม่พอใจด้วยการเขวี้ยงขวดน้ำที่มีทีมงานยื่นให้ที่ม้านั่งริมสนาม
# ฟุตบอลทีมชาติซานมารีโน
ฟุตบอลทีมชาติซานมารีโน  เป็นทีมฟุตบอลตัวแทนของสาธารณรัฐซานมารีโน ควบคุมและบริหารงานโดยสหพันธ์ฟุตบอลซานมารีโน (FSGC) โดยเป็นชาติสมาชิกที่มีจำนวนประชากรน้อยที่สุดเป็นอันดับสองของยูฟ่า รองจากทีมชาติยิบรอลตาร์

ทีมชาติซานมารีโนลงแข่งขันอย่างเป็นทางการครั้งแรกเมื่อวันที่ 14 พฤศจิกายน ค.ศ.1990 ในรายการฟุตบอลชิงแชมป์แห่งชาติยุโรป 1992 รอบคัดเลือก โดยแพ้ให้กับทีมชาติสวิตเซอร์แลนด์ 0–4 ซึ่งก่อนหน้าการแข่งขันนัดดังกล่าวทีมชาติซานมารีโนเคยลงแข่งขันอย่างไม่เป็นทางการกับทีมชาติแคนาดาชุดโอลิมปิกและแพ้ไป 0–1 

หลังจากลงแข่งขันอย่างเป็นทางการ ทีมชาติซานมารีโนก็ได้เข้าร่วมลงแข่งขันในรอบคัดเลือกของฟุตบอลโลกและฟุตบอลชิงแชมป์แห่งชาติยุโรปอยู่ทุกสมัย แต่ยังไม่เคยประสบกับชัยชนะเลยแม้แต่นัดเดียว โดยชัยชนะเพียงครั้งเดียวในประวัติศาสตร์ของทีมชาติซานมารีโนเกิดขึ้นเมื่อเดือนเมษายน ค.ศ. 2004 ในการแข่งขันฟุตบอลนัดกระชับมิตรกับทีมชาติลิกเตนสไตน์ ซึ่งซานมารีโนเอาชนะไปได้ 1–0

ในเดือนพฤศจิกายน ค.ศ. 2014 ทีมชาติซานมารีโน เคยถูกจัดให้อยู่ในอันดับสุดท้ายของอันดับโลกฟีฟ่าร่วมกับทีมชาติภูฏาน และมักจะถูกวิจารณ์ให้เป็นทีมชาติที่มีผลงานย่ำแย่ที่สุดในวงการกีฬาอยู่เสมอๆ โดยนับตั้งแต่ที่ก่อตั้งทีมชาติมาประสบกับชัยชนะเพียงแค่ครั้งเดียวซึ่งเป็นการแข่งขันนัดกระชับมิตร เสียประตูไปแล้วมากเกินกว่า 600 ลูก และยิงประตูได้เพียง 24 ประตู มีค่าเฉลี่ยในการเสียประตูมากถึงนัดละ 4.2 ประตู

สถิติการแข่งขัน
ฟุตบอลโลก
สถิติฟุตบอลโลกสถิติในรอบคัดเลือกปีผ่านเข้ารอบอันดับลงเล่นชนะเสมอแพ้ประตูได้ประตูเสียลงเล่นชนะเสมอแพ้ประตูได้ประตูเสีย 1930 จนถึง  1986ไม่ใช่สมาชิกฟีฟ่าไม่ใช่สมาชิกฟีฟ่า 1990ไม่ได้เข้าร่วมไม่ได้เข้าร่วม 1994ไม่ผ่านเข้ารอบ10019246 19988008042  20028017330 2006100010240 2010100010147 2014100010154 2018100010251 2022100010146   2026ยังไม่ได้แข่งขันยังไม่ได้แข่งขัน   2030 2034รวม—––––––76027412356

ฟุตบอลชิงแชมป์แห่งชาติยุโรป
สถิติฟุตบอลชิงแชมป์แห่งชาติยุโรปสถิติในรอบคัดเลือกปีผ่านเข้ารอบอันดับลงเล่นชนะเสมอ*แพ้ประตูได้เสียประตูลงเล่นชนะเสมอแพ้ประตูได้ประตูเสีย 1960ไม่ได้เข้าการแข่งขันปฏิเสธการเข้าแข่งขัน 1964 1968 1972 1976 1980 1984 1988 1992ไม่ผ่านเข้ารอบ8008133 1996100010236  20008008144 20048008030  2008120012257  2012100010053 201610019136 2020100010151 2024100010331  2028ยังไม่ได้แข่งขันยังไม่ได้แข่งขัน  2032 รวม  0/17  — –– –  – ––  86  0  1  85  11  371

ยูฟ่าเนชันส์ลีก
สถิติในยูฟ่าเนชันส์ลีกรอบลีก**รอบชิงชนะเลิศฤดูกาลปี*Squad2018–19ดี2 ที่ 4  6  0  0  6  0  16 ที่ 55 2019ไม่เข้ารอบ2020–21ดี2 ที่ 3  4  0  2  2  0  3 ที่ 54 20212022–23ดี2 ที่ 3  4  0  0  4  0  9 ที่ 54 20232024–25ดี1 ยังไม่ได้แข่งขัน 2025รวม  14  0  2  12  0  28 ที่ 54รวมทั้งหมด———————

หมายเหตุ
# วังนางโหง
วังนางโหง เป็นละครโทรทัศน์ไทยแนว ดราม่า พีเรียด สยองขวัญปี 2561 ที่สร้างจากบทประพันธ์โดย เตมัน หนึ่งในหนังสือชุด เบญจมรณา ซึ่งประกอบไปด้วย บ่วงสไบ, สาปสังคีต, วังนางโหง, ป้อมปางบรรพ์, สิเน่หารอยคำ โดยได้หยิบบทประพันธ์เรื่อง วังนางโหง มาทำเป็นละครโทรทัศน์ครั้งแรกทาง ช่อง 7 โดยค่าย บริษัท กันตนา กรุ๊ป จำกัด (มหาชน) เขียนบทโทรทัศน์โดย ฤกษ์ราตรี กำกับการแสดงโดย เอกภพ ตันหยงมาศกุล นำแสดงโดย ทัศนียา การสมนุช,  ศิวัฒน์  โชติชัยชรินทร์ ,  ปุณยาพร พูลพิพัฒน์ , ดรัลชรัส ศุขีวิริยะ , เชื้อชาตินที วงษ์สวัสดิ์ปภา โดยจะเริ่มออกอากาศตอนแรกวันพฤหัสบดีที่ 23 พฤศจิกายน พ.ศ. 2560- 11 มกราคม พ.ศ. 2561 ต่อจากละครละอองดาว 

 เรื่องย่อ 
เบื้องหน้าของสายน้ำอาจสวยงาม แต่เบื้องล่างของมันนั้นอาจพรากชีวิต เหมือนกับที่มันพรากเอาชีวิตพ่อ พี่ชาย และน้องชายของ "ทับ" ไปอย่างไม่มีวันกลับ พ่อของเขาเสียชีวิตอย่างแปลกประหลาดบนเรือ โดยก่อนตายได้เตือนลูกๆ เอาไว้ว่า "จงอยู่ห่างน้ำ ระวังนางโหง" ทว่าในเวลาต่อมา ทวน และ ทัน พี่ชายและน้องชายของเขาก็เสียชีวิตในน้ำกันทั้งคู่ จากนั้นเรื่องราวประหลาดมากมายก็เกิดขึ้น ทับมีลูกสาวสามคน… "ดาริกา" เป็นหญิงม่าย มีลูกชายชื่อ "ดานุ ดารา" เกิดมาหน้าตาขี้ริ้วและเจ้าอารมณ์ ส่วน "ดาเรศ" เจ็บไข้ได้ป่วยมาตั้งแต่เด็ก จนกระทั่งคืนหนึ่ง มีหมอหญิงนามว่า "พิกุล" เดินเข้ามาเพื่อรักษาดาเรศ การมาถึงของหมอหญิงคนนั้น เป็นจังหวะเดียวกับที่ดาริกาเข้าไปในบ้านของบรรพบุรุษ บ้านเรือนไทยที่บิดาสั่งห้ามลูกหลานเอาไว้ว่า "ห้ามกลับไปเด็ดขาด!" ขณะที่ดานุนั้น เขาฝันถึงผู้หญิงคนหนึ่งมาตลอด ผู้หญิงรูปร่างบอบบางงดงามราวกับนางในวรรณคดี นั่งอยู่บนเรือลำน้อย เธอลุกขึ้นร่ายระบำขอพรเทวดา เพื่อสาปแช่งให้ตระกูลชั่วช้าพบกับความตายและหายนะ ใครจะเชื่อว่า...เรือน้อยลำนั้นกำลังจะนำพาตัวเขากลับไปสู่วันวาน ไปสู่อดีตกาลในท้องน้ำ...สถานที่ซึ่ง "ใครบางคน" เคยฝังร่างและดวงวิญญาณไว้ ที่นั่นเต็มไปด้วยแรงแค้นอันทุกข์ทรมานในหัวใจ...ยาวนานนับกว่าร้อยปี

 นักแสดง 
 ปี  พ.ศ. 2560 สถานีออกอากาศ  ช่อง 7 ผู้จัดละคร  กันตนา บทประพันธ์  เตมัน บทโทรทัศน์  ฤกษ์ราตรี ผู้กำกับการแสดง  เอกภพ ตันหยงมาศกุล ตัวละคร นำแสดงโดย พิกุล/นางโหง  ทัศนียา การสมนุช ดานุ / พระยาธนารักษ์ราชภักดี  ศิวัฒน์ โชติชัยชรินทร์ ดาเรศ / คุณหญิงแข  ปุณยาพร พูลพิพัฒน์ ดาริกา / นางสาย  พิมพ์พรรณ ชลายนคุปต์ ดารา / นางจวน  มัณฑนา หิมะทองคำ  คุณทับ / ตาชด  ฐาปกรณ์ ดิษยนันทน์ ยายดวง / ยายแส  ดวงใจ หทัยกาญจน์ พอลลี่   ดรัลชรัส ศุขีวิริยะ จิน  เชื้อชาตินที วงษ์สวัสดิ์ปภา เพลิน  วิรายา ภัทรโชคชัย  โต  ปิติพน พรตรีสัตย์ วีร่า  เขมรัชต์ สุนทรนนท์ จอมขวัญ  ณัฐชยกานต์ ปากหวาน เพียงฟ้า  มณฑิรา เปี่ยมรัตนวงศ์ ทอง  นันทศัย พิศลยบุตร แก้ว  กาญศิริ ศิริมาตย์  คุณทิว   สมภพ เบญจาธิกุล  เจ้าสัวทอ   ญาณี ตราโมท นายยง   ชาตรี ชมพู นางพัว   วิยะดา อุมารินทร์ นางพัน  วชิรา เพิ่มสุริยา หมอเวก  สมชาย ศักดิกุลดาด้า จุฑารัตน์ เเก้วมณี
# ฟาทีห์ เทริม
ฟาทีห์ เทริม  เป็นอดีตนักฟุตบอลทีมชาติตุรกี ตำแหน่งกองหลัง ปัจจุบันเป็นผู้จัดการทีมปานาซีไนโกส

เทริมเกิดเมื่อวันที่ 4 กันยายน ค.ศ. 1953 ที่เมืองอาดานา เคยเป็นนักฟุตบอลในตำแหน่งกองหลังและกัปตันทีมของกาลาทาซาไร สโมสรที่มีชื่อเสียงของตุรกี รวมถึงติดทีมชาติตุรกีด้วย

ในฐานะผู้จัดการทีม เทริมเคยผ่านการคุมหลายสโมสรที่มีชื่อเสียงมาแล้วทั้งฟีออเรนตินา และเอซีมิลาน โดยเฉพาะอย่างยิ่งกับกาลาทาซาไร เป็นผู้ที่นำกาลาทาซาไรคว้าแชมป์ยูฟ่ายูโรปาลีก ในปี ค.ศ. 2000 มาได้ด้วยการดวลจุดโทษเอาชนะอาร์เซนอลจากอังกฤษในนัดชิงชนะเลิศ สร้างชื่อเสียงในระดับนานาชาติให้กับสโมสรและยกระดับวงการฟุตบอลตุรกี เทริมได้รับฉายาว่า "จักรพรรดิ"  และได้ชื่อว่าเป็นผู้นำความสำเร็จมาสู่วงการฟุตบอลตุรกีในปัจจุบัน
# อธิวัฒน์ ธีรนิธิศนันท์
อธิวัฒน์ ธีรนิธิศนันท์  เป็นนักแสดงและพิธีกรชายชาวไทย

 ผลงาน 
 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2555  ราชินีลูกทุ่ง  ช่อง 8  เสี่ยอ๋าวัยหนุ่ม  รับเชิญ  2557  มายานางฟ้า  ทรูโฟร์ยู     2559  เสน่ห์ร้ายอุบายรัก  พีพีทีวี  ต๊อบแต๊บ   ม่านดอกงิ้ว  3 SD  ชาลี  รับเชิญ  2560  ชีวิตเพื่อฆ่า หัวใจเพื่อเธอ  ช่องวัน  แฟนเก่ามาริสา  รับเชิญตอนแรก 2562  พรายพิฆาต  ช่อง 7  โชติ แสงฉาน  2563  รักแรกของฉันกับคดีพิลึกพิลั่นของเจ้าบ่าว  ทรูโฟร์ยู  ภัทรดนัย (ภัทร)  คู่กับ พัชมน ธานีวัชรกุล

 ผลงานละครชุด 
ปี พ.ศ.เรื่องออกอากาศ บทบาท หมายเหตุ 2558  บันทึกกรรม ตอน 3 เส้า 3 ศพ  ช่อง 3  วิเชียร  รับเชิญ  เลือดมังกร  กระทิง  ช่อง 3  ลูกน้องมือขวาของนายเล้ง    2560  ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ  โมโนแม๊กซ์  พระศรีถมอรัตน์   2561  ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ  2561  The Mirror กระจกสะท้อนกรรม ตอนที่ 11 เสน่ห์ยาแฝด  ช่อง 3  สุรสีห์  (ซีรีส์เรื่องสั้นจบในตอน)   2562  3 Will Be Free สามเราต้องรอด  ช่องวัน  กวิน (อาหมิว)   รับเชิญ

 ซิทคอม 
ปี พ.ศ.เรื่องออกอากาศ บทบาท หมายเหตุ   ช่อง     

 ภาพยนตร์  
 ภาพยนตร์ พ.ศ.  เรื่อง  รับบทเป็น หมายเหตุ  อันธพาล (ปุ๊ระเบิดขวด)      พ.ศ. 2552  เซ็งเป็ด  อ้อย    พ.ศ. 2553  ตายทั้งกลม  กอล์ฟ    พ.ศ. 2557  สมิง (ภาพยนตร์)  สุชาติ   

 มิวสิควีดีโอ 
 ปี พ.ศ.  เพลง  นักร้อง 2552  ความสวยงามคือเธอ บุรินทร์ บุญวิสุทธิ์ คดีฆาตกรรม  ลิงก์คอร์นเนอร์ (Link Corner)  รักสนุก  เฟลม (วงดนตรี) ร้องไห้อยู่  พิมพ์รดาภา ไรท์ 2554  เธอจะยอมเป็นของฉันไหม  เอเซียร์ อาร์สยาม 2557  กะเทยไม่นอกใจ  วิด ไฮเปอร์ อาร์สยาม

 ผลงานพิธีกร 
รายการ เพลง ช่อง D station
รายการ Gead Music Teievition ช่อง P5TV
รายการ BIG FM network radio
รายการ มิติมืด คลังเก็บผี ช่อง 7
รายการ วันใหม่ ไทยพีบีเอส ในช่วงรู้เท่ารู้ทัน ทุกวันจันทร์ถึงวันศุกร์ เวลา 08.00 - 10.00 น. ทางช่อง Thai PBS (เริ่มวันที่ 13 มิ.ย. 60 - ปัจจุบัน)
รายการแนะนำสินค้า Laiken นาฬิกาดีไซน์เรียบหรู ดูดี เสริมบุคลิกภาพเพิ่มความมั่นใจ [HappyShopping] ช่อง YouTube คู่กับ อำไพรัตน์ เตชะภูวภัทร
รายการแนะนำสินค้า ล้างผักผลไม้ด้วยโอโซน ปลอดภัย มั่นใจได้ทุกครั้งที่ทาน [HappyShopping] ช่อง YouTube คู่กับ อำไพรัตน์ เตชะภูวภัทร
# ยอดสิงห์แดง จ.ชัยจินดา
ยอดสิงห์แดง จ.ชัยจินดา หรือ ยอดสิงห์แดง แครี่บอย มีชื่อจริงว่า นายลิขิต จันทร์ณี เกิดเมื่อวันที่ 19 มกราคม พ.ศ. 2535 ที่ จังหวัดสงขลา
 ประวัติ 
ยอดสิงห์แดง จ.ชัยจินดา เริ่มชกประเดิมสากลอาชีพครั้งแรก เมื่อวันที่ 9 กรกฎาคม 2555 ชกแพ้คะแนนให้กับ ยูซูรุ นามูชิน นักชกชาวญี่ปุ่น จากนั้น ยอดสิงห์แดงได้ขึ้นชกกับนักมวยระดับรองแชมป์โลกและแชมป์ระดับภูมิภาคหลายคน ไม่ว่าจะเป็น นาอูโตะ อูอิบายาชิ ยูชิ แครี่บอย มัลคอร์ม ทูนาเกา อดีตแชมป์รุ่นฟลายเวท ของสภามวยโลก (WBC) เจริญชัย ศิษย์ทรายทอง และ ทมิฬขาว ส.ธารทิพย์  ยอดสิงห์แดง ได้แชมป์ PABA รุ่นแบนตั่มเวท เมื่อวันที่ 22 เมษายน พ.ศ. 2559 เป็นฝ่ายชนะน็อก จอร์จ ลูโมลี ในยกที่ 3 ที่อำเภอเหล่าเสือโก้ก จังหวัดอุบลราชธานี

เกียรติประวัติ
 แชมป์ WBA ASIA รุ่นแบนตัมเวต
 ชิง, 22 เมษายน 2559 ชนะน็อกยกที่ 3 จอร์จ ลูโมลี่  ที่ หน้าที่ว่าการอำเภอเหล่าเสือโก้ก จังหวัดอุบลราชธานี
 ป้องกันแชมป์ครั้งที่ 1, 16 กันยายน 2559 ชนะRTDยกที่ 5 ริโอ นาอิงโกลัน (อินโดนีเซีย) ที่ หน้าห้างสรรพสินค้ายูเนี่ยนมอลล์ แขวงจอมพล เขตจตุจักร กรุงเทพมหานคร
 ป้องกันแชมป์ครั้งที่ 2, 13 มกราคม 2560 ชนะคะแนน รูเบน มานาคาเน่ (อินโดนีเซีย) ที่ ตลาดพุทธมณฑลสาย 4 AEC ถนนพุทธมณฑล สาย 4 ตำบลกระทุ่มล้ม อำเภอสามพราน จังหวัดนครปฐม
 เคยชิงแชมป์ต่อไปนี้แต่ทำไม่สำเร็จ
 ชิงแชมป์โลกเยาวชน WBC Youth รุ่นแบนตัมเวต 30 พฤศจิกายน 2557 แพ้น็อกยกที่ 8 ดาลี่ บาซาเดร้  ที่ ซังโย ฮอลล์ กานาซาว่า เมืองอิชิกาว่า ประเทศญี่ปุ่น

แหล่งข้อมูลอื่น
 สถิติการชก
# กาลิช
กาลิช  เป็นเมืองทางตะวันออกเฉียงใต้ของประเทศโปแลนด์ อยู่ในเขตจังหวัดวีแยลกอปอลสกา มีเนื้อที่ 69.42 ตารางกิโลเมตร ในปี ค.ศ 2014 มีประชากร 103,738 คน 

ในปี ค.ศ. 1975 หลังจากแอดวาร์ต กีแยแร็กได้ปฏิรูปการปกครองท้องถิ่น เมืองกาลิชได้กลายเป็นเมืองหลักของจังหวัดกาลิช และจังหวัดได้ถูกยกเลิกในปี ค.ศ. 1998 

ในปี ค.ศ. 1992 กาลิชกลายเป็นที่ตั้งของมุขมณฑลเฉพาะกิจการของคริสตจักรคาทอลิกและกาลิช

 แหล่งข้อมูลอื่น 
 
 Official website  
 Kalisz City Guide
# คูโจ โยริตสึงุ
คูโจ โยริตสึงุ (17 ธันวาคม ค.ศ. 1239 – 14 ตุลาคม ค.ศ. 1256; ดำรงตำแหน่ง ค.ศ. 1244–1252) โชกุนคนที่ 5 แห่ง รัฐบาลโชกุนคามากูระ ดำรงตำแหน่งระหว่างปี พ.ศ. 1787 - พ.ศ. 1795 

คุโจ โยริตสึงุเกิดเมื่อวันที่ 14 ตุลาคม พ.ศ. 1782 ที่ คามากูระ เป็นบุตรชายของคูโจ โยริตสึเนะ โชกุนคนที่ 4

 เหตุการณ์ในสมัยโชกุนโยะริสึงุ 
 พ.ศ. 1787 (คังเง็งปีที่ 2 เดือน 4): โยะริสึงุในวัย 5 ขวบได้ขึ้นดำรงตำแหน่ง โชกุน สืบต่อจากบิดาที่สละตำแหน่ง

 พ.ศ. 1788 (คังเง็งปีที่ 3 เดือน 7): อดีตโชกุนโยะริสึเนะโกนผมและบวชเป็นพระภิกษุ

 พ.ศ. 1789 (คังเง็งปีที่ 4 เดือน 7): โชกุนโยะริสึงุเข้าพิธีแต่งงานกับน้องสาวของ โฮโจ สึเนะโตะกิ ผู้เป็น ชิกเก็ง หรือผู้สำเร็จราชการในขณะนั้นโชกุนโยะริสึงุมีอายุเพียง 7 ขวบขณะที่ มิได มีอายุ 16 ปี
# เอลปิดิโอ กีริโน
เอลปิดิโอ ริเวรา กีริโน (16 พฤศจิกายน พ.ศ. 2433 - 29 กุมภาพันธ์ พ.ศ. 2499) เป็นนักการเมืองฟิลิปปินส์เชื้อสายอิโลกาโน และเป็นประธานาธิบดีคนที่ 6 แห่งสาธารณรัฐฟิลิปปินส์ดำรงตำแหน่งตั้งแต่ 17 เมษายน พ.ศ. 2491 ถึง 30 ธันวาคม พ.ศ. 2496

เขาเป็นทนายความโดยอาชีพ ต่อมากีรีโนได้เข้ามาเล่นการเมืองเมื่อเขาได้รับเลือกตั้งเป็นผู้แทนของอิโลคอสซูตั้งแต่พ.ศ. 2462 ถึงพ.ศ. 2468 เขาได้รับเลือกให้เป็นสมาชิกวุฒิสภา พ.ศ. 2468 2474 ในปีพ.ศ. 2477 เขาก็กลายเป็นสมาชิกคนหนึ่งของคณะกรรมการเอกราชของฟิลิปปินส์ที่ถูกส่งไปยังกรุงวอชิงตันดีซีซึ่งรักษาแนวทางของรัฐบัญญัติไทดิงส์–แม็กดัฟฟีในรัฐสภาแห่งสหรัฐอเมริกัน ในปีพ.ศ. 2478 นอกจากนี้เขายังได้รับเลือกให้ร่างรัฐธรรมนูญพ.ศ. 2478 สำหรับที่รัฐจัดตั้งขึ้นใหม่เครือจักรภพ ในรัฐบาลใหม่เขาทำหน้าที่เป็นรัฐมนตรีว่าการกระทรวงมหาดไทยและการคลังภายใต้คณะรัฐมนตรีของประธานาธิบดีมานูเอล เกซอน

หลังจากสงครามโลกครั้งที่สองกีรีโนได้รับเลือกเป็นรองประธานาธิบดีในการเลือกตั้งพ.ศ. 2489 เป็นการดำรงตำแหน่งครั้งที่สองและครั้งสุดท้ายในเครือจักรภพและเป็นครั้งแรกสำหรับสาธารณรัฐที่สาม หลังจากการเสียชีวิตของผู้ดำรงตำแหน่งประธานาธิบดีมานูเอล โรซาส ในปีพ.ศ. 2491 เขาได้ดำรงตำแหน่งเป็นประธานาธิบดี เขาได้รับตำแหน่งประธานาธิบดีหลังจากพรรคเสรีนิยมชนะพรรคนาซิโอนาลิสตาของรองประธานาธิบดีและอดีตประธานาธิบดีโฮเซ ลอเรลและพรรคไลเบอราลิสตาของอดีตประธานวุฒิสภาโฮเซ อเวลิโน

รัฐบาลของกีรีโนเริ่มถูกท้าทายโดยขบวนการฮุกบาลาฮับ กีรีโนสมัครชิงตำแหน่งประธานาธิบดีอีกครั้งในการเลือกตั้งประธานาธิบดีพ.ศ. 2496 แต่พ่ายแพ้พรรคนาซิโอนาลิสตาของรามอน แมกไซไซ

ระยะหลังเขาออกไปพักที่บ้านของเขาในเกซอนซิตี ซึ่งเขาเสียชีวิตจากอาการหัวใจวายเมื่อวันที่ 29 กุมภาพันธ์ พ.ศ. 2499
# ไมค์ สกรอย
ไมค์ สกรอย (14 สิงหาคม ค.ศ. 1978 –) เป็นทั้งผู้ฝึกสอนมวยไทย และนักกีฬาฮอกกี้น้ำแข็งระดับอาชีพในตำแหน่งปีกซ้ายชาวแคนาดา ซึ่งปัจจุบันเป็นตัวแทนอิสระแบบไม่ผูกมัด โดยเมื่อเร็ว ๆ นี้ สกรอยได้เป็นสมาชิกของทีมออร์แลนโดโซลาร์แบรส์ในศึกอีซีเอชแอล ซึ่งเป็นทีมที่ 28 ที่เขาได้เข้าร่วมในระดับอาชีพ

 ชีวิตส่วนตัว 
 สกรอยยังเป็นนักต่อสู้แบบผสม ซึ่งทำการสอนศิลปะมวยไทย ในช่วงสิ้นสุดฤดูการแข่งขัน ตามข่าวประชาสัมพันธ์ของทีมเอลมิราแจ็คเกิลส์ สกรอยได้เริ่มต้นในศิลปะการต่อสู้แบบผสมระดับอาชีพ ด้วยผลการแข่งชนะ 5 ครั้ง แพ้ 0 ครั้ง
 สกรอยยังคงมีความสุขกับการเล่นไพ่โป๊กเกอร์ในช่วงวันหยุดและได้เข้าร่วมการแข่งขัน ครั้งหนึ่ง เขาเคยได้ที่ 27 จากผู้เข้าแข่งขัน 780 คนในรายการเวิลด์ซีรีส์ออฟโป๊กเกอร์
 สกรอยได้ปรากฏตัวในเอ็นเอชแอล สแลปช็อต ซึ่งเป็นวิดีโอเกมของอีเอสปอร์ต โดยที่เขาไม่ได้มีสังกัดทีม หากแต่สามารถพบได้จากรายชื่อของตัวแทนอิสระ
# มเหนทรบรรพต
มเหนทรบรรพต (มเหนฺทฺรบรฺวต ;  มเหนฺทฺรปรฺวต ) เป็นเมืองโบราณสมัยจักรวรรดิเขมร ตั้งอยู่ในประเทศกัมพูชาปัจจุบัน

เป็นที่รับรู้กันมาหลายทศวรรษแล้วว่า เมืองนี้มีอยู่ แต่อยู่ที่ใดไม่แน่ชัด เพราะเนื้อที่ส่วนใหญ่กลายเป็นป่ารกร้างและจมอยู่ใต้ดิน กระทั่งคณะนักโบราณคดี ซึ่งมีฌ็อง-บัปติสต์ เชอว็องส์ (Jean-Baptiste Chevance) กับเดเมียน เอวันส์ (Damian Evans) เป็นหัวหน้า ใช้เลเซอร์สแกนหาทางอากาศจนพบใน ค.ศ. 2012 และเริ่มขุดค้นเรื่อยมา

ศัพทมูล

ชื่อ "มเหนทรบรรพต" มาจากภาษาสันสกฤต แปลว่า "ภูเขาขององค์อินทร์ผู้ยิ่งใหญ่" เป็นชื่อหนึ่งของพนมกุเลน (ភ្នំគូលេន ภฺนํคูเลน "ภูเขาลิ้นจี่") ศาสนสถานบนยอดเขาซึ่งใช้อภิเษกพระเจ้าชัยวรมันที่ 2 ขึ้นเป็นพระเจ้าจักรพรรดิเมื่อ ค.ศ. 802 ชื่อ "มเหนทรบรรพต" นี้ปรากฏในจารึกหลายหลักจากสมัยพระนครซึ่งพบที่ปราสาทอกยม (ប្រាសាទអកយំ บฺราสาทอกยํ )

ที่ตั้ง
เมืองมเหนทรบรรพตตั้งอยู่บนเนินภูเขาพนมกุเลนในจังหวัดเสียมราฐ ห่างนครวัดไปทางเหนือ  และห่างตัวจังหวัดเสียมราฐไปทางเหนือ 

การขุดค้น

ฌ็อง-บาติสต์ เชอว็องซ์ จากมูลนิธิโบราณคดีและการพัฒนาแห่งลอนดอน (London's Archaeology and Development Foundation) กับเดเมียน เอวันส์ จากมหาวิทยาลัยซิดนีย์ (University of Sydney) ร่วมกับนำคณะผู้เชี่ยวชาญขุดค้นหาเมืองมเหนทรบรรพตมานานหลายปี จน ค.ศ. 2012 คณะดังกล่าวใช้วิทยาการไลดาร์ (Lidar) คือ ใช้เลเซอร์ติดตั้งบนเฮลิคอปเตอร์ออกบินสแกนทั่วพื้นที่พนมกุเลนเป็นเวลาเจ็ดวัน จนพบที่ตั้งเมืองมเหนทรบรรพต ซึ่งสอดคล้องกับการวิจัยภาคพื้นดินที่นักโบราณคดีหลายคนเคยทำไว้

คณะผู้เชี่ยวชาญจึงขุดค้นจนพบรางน้ำและแอ่งน้ำของเมือง โดยใช้จักรยานยนต์ออกตรวจค้นจนพบจุดเริ่มขุด แต่ต้องเสี่ยงกับระเบิดที่ฝังไว้ในดินตั้งแต่ช่วงสงคราม คณะขุดค้นยังพบศาสนสถาน 5 แห่ง แล้วใช้ลีดาร์ตรวจจนพบศาสนสถานอีก 30 แห่ง ร่องรอยถนนที่เชื่อมโยงกันอย่างอลังการ เขื่อน และสระน้ำ เดเมียน เอวันส์ ยังกล่าวว่า งานครั้งนี้ทำให้ได้ทฤษฎีว่า ปัญหาการบริหารจัดการน้ำทำให้จักรวรรดิเขมรล่มสลายในที่สุด

 ประวัติ 

คณะนักโบราณคดีของฌ็อง-บาติสต์ เชอว็องซ์ ประมาณว่า เมืองมเหนทรบรรพตกำเนิดขึ้นใน ค.ศ. 802 ฉะนั้น เมืองมเหนทรบรรพตจึงเก่ากว่านครวัดราว 350 ปี

เมืองมเหนทรบรรพตตั้งขึ้นในรัชกาลพระเจ้าชัยวรมันที่ 2 ผู้สถาปนาจักรวรรดิเขมร และรับการอภิเษกเป็นพระเจ้าจักรพรรดิ ณ พนมกุเลน ภูเขาอันเป็นที่ตั้งเมืองมเหนทรบรรพต

พระเจ้าชัยวรมันที่ 2 ตั้งเมืองมเหนทรบรรพตนี้ขึ้นเพื่อป็นราชสำนักหนึ่งในสามแห่งของพระองค์ อีกสองแห่งคือ อมเรนทรปุระ (អមរេន្ទ្របុរៈ อมเรนฺทฺรบุระ̤ "เมืองพระอินทร์") และหริหราลัย (ហរិហរាល័យ หริหราลัย "เมืองพระหริหระ")
# ชื่อธาตุที่เป็นระบบ
เลข    คำเรียก   สัญลักษณ์  การออกเสียง0นิล (nil)n1อูน (un)u2ไบ (b(i))b3ไทร (tr(i))t4ควอด (quad)q5เพนท์ (pent)p6เฮกซ์ (hex)h7เซปท์ (sept)s8ออกท์ (oct)o9เอน (en(n))eคำปัจจัย-เอียม (-ium)ไม่มี

ชื่อธาตุที่เป็นระบบ  เป็นชื่อชั่วคราวสำหรับธาตุที่เพิ่งสังเคราะห์ได้หรือยังสังเคราะห์ไม่ได้ โดยสัญลักษณ์ธาตุได้จากชื่อที่เป็นระบบ เนื่องจากบางครั้งการตั้งชื่อธาตุนำไปสู่ปัญหาที่เกี่ยวพันกับทางการเมือง ทำให้สหภาพเคมีบริสุทธิ์และเคมีประยุกต์ระหว่างประเทศ (IUPAC) ต้องสร้างระเบียบในการตั้งชื่อและสัญลักษณ์ธาตุชั่วคราวที่เป็นกลาง โดยได้จากเลขอะตอมแต่ละตัวของธาตุนั้น ๆ  โดยชื่อเลขแต่ละตัวอาจใช้รากศัพท์ภาษาละตินหรือภาษากรีกเพื่อหลีกเลี่ยงความใกล้เคียงกัน เช่น เลข 5 ใช้รากศัพท์ภาษากรีก "เพนท์" (pent) แทนรากศัพท์ภาษาละติน "ควินท์" (quint) เพื่อไม่ให้สับสนกับ "ควอด" (quad) ซึ่งหมายถึงเลข 4 และมีกฎในการลดทอนตัวอักษร 2 ข้อคือ
 ถ้าเลข 2 (bi) หรือเลข 3 (tri) ต่อท้ายด้วย -ium จะใช้ "-bium" หรือ "-trium" ไม่ใช้ "-biium" หรือ "-triium"
 ถ้าเลข 9 (enn) ตามด้วยเลข 0 (nil) จะใช้ "-ennil" ไม่ใช้ "-ennnil"
ชื่อธาตุที่เป็นระบบจะต่อท้ายด้วย "-ium" เสมอ ดังนั้นธาตุที่ 117 ที่อยู่ในหมู่แฮโลเจน (ชื่อธาตุต่อท้ายด้วย -ine) และธาตุที่ 118 ที่อยู่ในหมู่แก๊สมีสกุล (ชื่อธาตุส่วนใหญ่ต่อท้ายด้วย -on) จะใช้ ununseptium และ ununoctium ไม่ใช้ ununseptine และ ununocton (ปัจจุบันธาตุที่ 117 และ 118 ชื่อเทนเนสซีนและออกาเนสซอนตามลำดับ)

สัญลักษณ์ธาตุได้จากตัวแรกของชื่อเลขแต่ละตัว โดยให้ตัวแรกสุดเป็นตัวพิมพ์ใหญ่ เช่น ธาตุที่ 119 (ununennium) สัญลักษณ์ธาตุคือ Uue

ในปี ค.ศ. 2016 ทุกธาตุที่มีเลขอะตอมถึง 118 มีชื่อและสัญลักษณ์ธาตุอย่างเป็นทางการแล้ว ดังนั้นชื่อธาตุที่เป็นระบบจะใช้กับธาตุที่ 119 และต่อ ๆ ไป
# เรือนพะยอม
เรือนพะยอม เป็นละครโทรทัศน์แนว ระทึกขวัญ จากบทประพันธ์ของ รอมแพง เจ้าของผลงาน บุพเพสันนิวาส, คีตโลกา ถูกนำมาสร้างเป็นละครโทรทัศน์ครั้งแรกทาง สถานีโทรทัศน์สีกองทัพบกช่อง 7 ผลิตโดย บริษัท ป๊าสั่ง ย่าสอน จำกัด เขียนบทโทรทัศน์โดย เริงใจ กำกับการแสดงโดย รฤกฤกษ์ กัลย์จาฤก นำแสดงโดย คามิลล่า กิตติวัฒน์, ธาวิน เยาวพลกุล, กรรณาภรณ์ พวงทอง, ณัฐชา นวลแจ่ม, วาทิต โสภา และนักแสดงมากฝีมืออีกคับคั่ง ออกอากาศทุกวันจันทร์ - อังคาร เวลา 20.30 น.-22.40 น. ทางช่อง 7 สี เริ่มวันจันทร์ที่ 5 มิถุนายน พ.ศ. 2560–วันจันทร์ที่ 24 กรกฎาคม พ.ศ. 2560 เรือนพะยอม เตรียมความหลอนมาลงจอ 7 สี ตอนแรกคืนนี้ bugaboo.tv เพลงสายลมที่ห่วงใย เพลงประกอบละครเรือนพะยอม bugaboo.tv เรือนพะยอม [Official Teaser Ver.2]เพลงสายลมที่ห่วงใย Ost.เรือนพะยอม Official MV

เรื่องย่อ
เรื่องราวของสองหนุ่มสาวที่มีเหตุให้ต้องผิดหวังในรักจากอดีตชาติ เขาและเธอได้กลับมาพบกันอีกครั้ง ณ สถานที่แห่งรักเพื่อเริ่มต้นสานสัมพันธ์ครั้งใหม่ แต่กลับต้องเผชิญกับวิญญาณลึกลับที่มีปมในใจและความอาฆาตจากหญิงสาวที่หมายปองในตัวชายหนุ่มอยู่ ทั้งคู่จึงต้องทำทุกวิถีทางเพื่อรักษารักครั้งนี้ไว้ไม่ให้เหตุการณ์ซ้ำรอยเดิม แฝงแง่คิดที่ว่าการเสียสละและความเชื่อใจคือบทพิสูจน์รักแท้

แม้ไม่อยากเชื่อ แต่ทุกอย่างก็ทำให้วฤกษ์เชื่อว่า หัวใจของเขาและเธอเป็นของกันและกันมาตั้งแต่อดีตชาต คำสัญญาและสัตย์สาบานที่หัวใจของเขาจะมั่นคงต่อรักเธอ เป็นความสัมพันธ์ที่ทำให้เขาและเธอได้กลับมาเจอกันใหม่อีกครั้ง หากคราวนี้เขาจะไม่มีวันพรากจากเธออีกต่อไป ความเจ็บปวดครั้งเดียวก็เกินพอแล้ว เมื่อเธอคือหัวใจของเขา เขาจะปกป้องและรักเธอด้วยหัวใจรักของเขาทั้งหมด

 นักแสดง 
 ปี   พ.ศ. 2560สถานีออกอากาศ  ช่อง 7ผู้ผลิต  บริษัท ป๊าสั่ง ย่าสอน จำกัดบทประพันธ์รอมแพง บทโทรทัศน์   เริงใจ ผู้กำกับการแสดง รฤกฤกษ์ กัลย์จาฤก ครูรสิกา (ปัจจุบัน) / คุณพะยอม (อดีต)คามิลล่า กิตติวัฒน์ วฤกษ์ พนาเวท (ปัจจุบัน) / คุณพฤกษ์ พนาเวท (อดีต)  ธาวิน เยาวพลกุล คุณจิต  กรรณาภรณ์ พวงทอง กมลรัตน์ โชติรส (ก้อย) (ปัจจุบัน) / คุณจันทร์ (อดีต)  ณัฐชา นวลแจ่ม ดรล (ปัจจุบัน) / คุณภูมิ (อดีต)  วาทิต โสภา นเรนทร์  ธีร์ วณิชนันทธาดา จารุวรรณ  ดราภดา โสตถิพิทักษ์ วิยะดา โชติรส (วิ)  ปัทฐิมาภรณ์ ภาระกุล ภานุวัต โชติรส (วัต) (ปัจจุบัน) / คุณตะวัน (อดีต)  ธัญวิสิฎฐ์ เสียงหวาน คุณย่ามะลิ  คนางค์ ดำรงหัด  เจ้าคุณพนาเวท  อนุสรณ์ เดชะปัญญา คุณหญิงมุก   ดวงตา ตุงคะมณี คุณกรรณิการ์ โชติรส (ปัจจุบัน) / คุณหญิงทิพย์ (อดีต)  ภัสสร บุณยเกียรติ คุณปาริชาต  วนิษฐา วัชโรบล รสริน  วรารัตน์ เทพโสธร กานดา  เบญจณัฏฐ์ อักษรนันทน์ ภคมล (หนูมิว)  อรวรรยา โตสมบัติ  ทิพย์รัตน์ อมาตยกุล  ลลิตา จึงวัฒนกิจ  มนสิชา บุญยสิทธิโสภณ